
[image: CD COLOR 2016 ]

PARLAMENTUL ROMÂNIEI
 CAMERA DEPUTAŢILOR          
                                        
                           
	          COMISIA PENTRU
          TINERET ȘI SPORT
	
	         PLx. 250/2024
         Nr.4C-25/64/2024
         București, 14 mai 2024


	

AVIZ 
asupra propunerii legislative pentru modificarea 
Legii învățământului superior nr.199/2023

În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru tineret și sport  a fost sesizată, spre dezbatere și avizare, cu propunerea legislativă pentru modificarea Legii învățământului superior nr.199/2023, trimisă cu adresa nr. Plx. 250/2024 din 22 aprilie 2024, și înregistrat la Comisia pentru tineret și sport cu nr.    4C-25/64 în 23 aprilie 2024.

Conform dispozițiilor art.75 din Constituția României, republicată și ale art. 92 din Regulamentul Camerei Deputaților, republicat, cu modificări și completări, Camera Deputaților este Cameră decizională.

Propunerea legislativă are ca obiect de reglementare modificarea Legii nr.199/2023, astfel încât studenții să aibă dreptul de a refuza participarea la procesul educațional mai mult de 8 ore consecutive pe zi.

Potrivit prevederilor art.62 și 132 din Regulamentul Camerei Deputaților, republicat, cu modificările ulterioare, membrii Comisiei pentru tineret și sport au dezbătut proiectul de Lege în ședința desfășurată în format mixt din ziua de 14 mai 2024 și au hotărât cu unanimitate de voturi, să acorde aviz favorabil propunerii pentru modificarea Legii învățământului superior nr.199/2023, în forma prezentată de inițiator.

[bookmark: _GoBack]În raport de obiectul și conținutul reglementării, proiectul de Lege face parte din categoria legilor ordinare.

Membrii comisiei au fost prezenți la ședința comisiei conform listei de prezență.

